பாபிலோன்

வரலாறு கொடுக்கும் பட்டங்களில் மிகவும் உயர்வானது 'மகா' என்ற பட்டம்.

பெரிய அளவில் விழா நடத்தி யாராவது ஒரு பெரிய மனித ரின் மனைவி குத்து விளக்கேற்ற, சாதனையாளரைப் பற்றி தோரா யமாக ஒரு நாற்பது பேர் சொற்பொழிவாற்ற, கடைசியில் காசு கொடுத்து கூட்டி வரப்பட்ட தொண்டர் படையின் விண்ணதிரும் கைதட்டல், விசில்களுக்கு நடுவே கொடுக்கப்படாவிட்டாலும் இந்த 'மகா' பட்டம் ரொம்பவும் மதிப்பு வாய்ந்தது.

உலக வரலாற்றில் வெகு சொற்பமான பேர்களுக்குத் தான் இந்தப் பட்டம் கொடுக்கப்பட்டுள்ளது. மகா அலெக்ஸாண்டர், மகா பீட்டர், மகா அசோகர் என்று இதன் பட்டியல் வெகு சுருக்கம்.

மகா பெரிய காரியங்களை நிகழ்த்திய வரலாற்று புருஷர் களுக்கு கொடுக்கப்பட்டுள்ள இந்தப் பட்டத்தை ஒரு நகரமும் பெற்றுள்ளது என்பது ஆச்சரியமான விஷயம் தான் இல்லையா?

அந்த நகரம்.

பாபிலோன், மகா பாபிலோன்!

அப்படியென்ன மகா? சென்னையிலும் மதுரையிலும் இல்லாத ‘மகா!'

அவசரப்படாதீர்கள் சொல்கிறேன். அதற்கு முன்பாக பாபிலோன் பற்றி கொஞ்சம் பூகோள குறிப்பு சொல்கிறேன்.

பாபிலோன், யூப்ரடீஸ் நதிக்கரையில் அமைந்த ஒரு நகரம். பாபிலோனிலிருந்து வடக்கே முன்னூறு கி.மீ. போனீர்களானால் நினிவேயைச் சந்திக்கலாம். இந்தப் பக்கம் மேற்கே 219 கி.மீ. போனால் சூசா நகரம் பார்க்கலாம்.

ஆபிரகாம் வாழ்ந்த 'ஊர்' என்ற இடத்திலிருந்து ரயிலேறி இடது பக்க ஜன்னலோரம் அமர்ந்து 'பாக்தாத்'திற்குப் போனால் வழியிலேயே பாபிலோனைப் பார்க்கலாம். ஆனால், பாபிலோ னில் ஸ்டாப்பிங் கிடையாது.

பிறகென்ன 'மகா' என்பீர்கள்.

ஒரு காலத்தில் அது மகா நகரம் தான். ஆனால் இப்போது மகா இல்லை. வெறும் மண்மேடு. உங்கள் வீட்டுக்கு நாலாவது வீட்டு மகாலிங்கம் மாதிரி. உங்கள் ஆபீஸ் அக்கவுண்டன்ட் மகாதேவன் மாதிரி வெளியே பெயர் தெரியாமல் போய் விட்டது. பெயரில் மட்டுமே மகா ஒட்டிக் கொண்டிருக்கிறது.

பாபிலோனின் பழைய வரலாற்றைப் புரட்டிப் பார்த்தால் இது நோவாவின் சந்ததியில் வந்த பராக்கிரமசாலியான நிம்ரோத் தால் கட்டப்பட்டிருக்கலாம் என்று யூகமாய் சொல்லுகிறார்கள். ஆதி 10:8-10 வரையுள்ள வசனங்களில் நிம்ரோத், சிநெயார் நாட்டிலுள்ள ஏரேக், அக்காத், கல்னே, பாபேல் ஆகிய இடங்களை ஆண்டு வந்தான் என்று பார்க்கிறோம்.

பாபேல் என்ற எபிரேய பதத்திற்கு குழப்பம் அல்லது

கலக்குதல் என்று பொருள். போதை ஆட்களுக்கு விஷயம் தெரிந்

தால் கலக்கல் சமாச்சாரங்களுக்கு பாபேல் என்று பெயர் வைத்து

விடுவார்கள். சொல்லிவிடாதீர்கள்.

இங்கு கோபுரம் கட்டும் போது தான் பாஷைக் குழப்பத்தை

உண்டு பண்ணி ஜனங்களை கர்த்தர் சிதறடித்தார். மொழியை

வைத்து அரசியல் பண்ணும் அரசியல்வாதிகள் பாபேலுக்கு நன்றி

செலுத்த வேண்டும்.

இந்தக் கோபுரம், பாபிலோனில் இன்றும் காணப்படும் இசைலா என்ற சிக்ராத் தான் என்கின்றனர் சில ஆராய்ச்சியாளர் கள்.

இன்னும் சிலர் சிதிலடைந்த நிலையில் காணப்படும் உயர்ந்த நிலையிலுள்ள ஒரு கோபுரத்தைக் காட்டி இது தான் பாபேல் கோபுரம் என்கின்றனர்.

இவர்கள் காட்டும் இந்தக் கோபுரம் பாபிலோனுக்கு தென் மேற்கே. 11-வது கி.மீயில் உள்ள போர்ஸிப்பா (Borsippa) என்ற இடத்தில் உள்ளது.

1942ல் இப்பகுதியில் அகழ்வாராய்வு மேற்கொண்ட Dr.C.L. Woolley போர்ஸிப்பாவிலுள்ள இந்தக் கோபுர இடிபாட்டை ஆராய்ந்தார்.

சுவர்களிலுள்ள கற்களை கொஞ்சம் கிள்ளியெடுத்து ஆராய்ந்தால் அது சுட்ட செங்கல்! சுட்ட செங்கல் தற்சமயம் ஒன்றும் புதுமையான விஷயமில்லை. ஆனால் இந்தக் கற்களைப் பற்றிய கார்பன் டேட்டிங் ஆராய்ச்சியறிக்கை இது நாலாயிரம் ஆண்டுகளுக்கு முந்தையது என்று குறிப்பிடுகிறது.

இன்னும் செங்கற்கள் ஒவ்வொன்றையும் இணைப்பதற்கு நாம் ரோட்டிற்கு பயன்படுத்தும் 'தார்' பயன்படுத்தப்பட்டுள்ளது. இதை நிலக்கீல் என்கிறது வேதம்.

கி.மு. காலங்களிலெல்லாம் கற்களைக் கொண்டுதான் கட்டிடம் கட்டுவது உண்டு. சில இடங்களில் வெயிலில் காய வைத்த செங்கற்களைப் பயன்படுத்தினர். எகிப்தில் யாத்திராகம காலத்தில் செங்கல் சுட வைக்கோல் பயன்படுத்தியதைப் பார்க்கி றோம். இவையெல்லாவற்றையும் காலத்தால் முந்தியது இந்தக் கட்டிடம்.

இதை அப்படியே வேதாகமம் படம் பிடித்துக் காட்டுகிறது பாருங்கள்.

அப்பொழுது அவர்கள் நாம் செங்கல் அறுத்து அதை நன்றாய்ச் சுடுவோம் வாருங்கள் என்றார் கள். கல்லுக்குப் பதிலாக செங்கல்லும், சாந்துக்கு

பதிலாக நிலக்கீலும் அவர்களுக்கு இருந்தது. (ஆதி 11:3)

பாபேல் கோபுரம் கட்டிய சம்பவம் கதையென்று நினைப் பவர்களின் எண்ணத்தை தவிடுபொடியாக்கி முகத்தில் கரியை.... ஸாரி, நிலக்கீலைப் பூசுகிறது இந்தக் கண்டுபிடிப்பு.

பாபிலோனின் செங்கல் செய்யும் முறை ரொம்பவும் சுவாரஸ்யமானது. நிறைய இதுபற்றி தெரிந்து கொள்ள விரும்பும் குளைக்காரர்கள் R. கோல்ட்வே (Koldwey) எழுதின Excavations at Babylon (1914)என்ற புத்தகத்தில் 75-82 பக்கங்கள் வரை மூன்று நாட்களுக்குப் படிப்பது நல்லது.

நம்முடைய நோக்கம் செங்கல் பற்றியது அல்ல என்பதால் அடுத்த விஷயத்திற்கு போவோம்.

"சரி நீங்கள் போர்ஸிப்பாவில் கண்டது தான் பாபேல் கோபுரத்தின் இடிபாடா மிஸ்டர், வுல்லி?” என்று கேட்டால்

"அப்படி ஒரேடியடியாய் சொல்லி விட முடியாது தம்பி. இதுதான் வேதம் குறிப்பிடும் பாபேல் கோபுரம் என்று நிரூபிக்க செங்கல்லும் தாரும் மட்டும் போதாது. இன்னும் நிறைய ஆதாரங் கள் வேண்டும். ஆனால், ஒன்று நிச்சயம். இது நாலாயிரம் ஆண்டு களுக்கு முன்பாக கட்டப்பட்ட கோபுரம் பாபேல் கோபுரத்தைக் கட்டிய நிம்ரோத் கூட 4000 ஆண்டுகளுக்கு முந்தியவன் தானே. எனவே இது பாபேல் கோபுரமா என்பது உறுதியாக தெரியாவிட் டாலும் நிம்ரோத்தின் காலத்தில் கட்டப்பட்ட கட்டடம் என்பது நிச்சயம்" என்கிறார்.

எப்படியானால் என்ன நிம்ரோத்தின் காலத்தில் கட்டிடங் கள் சுட்ட செங்கலாலும், நிலக்கீலாலும் கட்டப்பட்டன என்று குறிப்பிட்டுள்ள வேதம், பாபேல் கோபுரம் பற்றி சொல்வது மட்டும் மெய்யாயில்லாமல் இருக்குமா?

பாபிலோன் கி.மு. 17ம் நூற்றாண்டில் வாழ்ந்த ஹம்முராபி என்ற அரசனின் காலத்தில் தான் தலைநகராக உருப்பெற்றது. ஹம்முராபியின் வழித்தோன்றலாகிய நேபுகாத்நேச்சாரின் காலத்

தில் பாபிலோன் வெகு சிறப்பாக விளங்கியது.

அது முதல் அவர் அரசு பாபிலோன் அரசு என்றழைக் கப்பட்டது.

நாம் ஏற்கனவே பார்த்தது போல, பாபிலோன் யூப்ரடீஸ்

நதிக்கரையில் அமைந்த ஒரு வளமான நகரம். இதன் வெகு

அருகாமையிலேயே டைகிரிஸ் நதியும் ஓடுகிறது. ஆற்றங்கரையில் அமைந்துள்ள நகரங்களின் செழிப்பு பற்றி நீங்கள் அறிந்தது தான். தென்னை வைக்கலாம். வாழை, கரும்பு பயிரிடலாம் எந்த இடத்தில் கைவைத்து ஒன்றரை பாகம் தோண்டினாலும் கிணறு அமைத்து விடலாம். கையளவு தானியத்தை விளையாட்டாய் தூக்கிப் போட்டாலும் பையளவு அறுவடை செய்யலாம்.

இதெல்லாம் பொதுவாக ஆற்றங்கரை நகரங்கள் பற்றி நாம் கொண்டுள்ள அபிப்ராயம்.

ஆனால் இரண்டு ஆறுகளுக்கிடையே அமைந்துள்ள பாபிலோன் இன்று பாலைவனம் போல் காணப்படுகிறது. கைய ளவில் தண்ணீர் ஓடும் காவிரியாற்று கிராமங்கள் கூட விவசாயம் செய்ய, பாபிலோனிலேயோ வெறும் பாலைத் தாவரங்களாகிய கற்றாழையும், முள், குருக்கு போன்றவையும் தான் காணப்படு கின்றன.

1974ல் இப்பகுதியை ஆராய்ந்த D.J. வைஸ்மேன் சொல்கிறார். "பாபிலோனில் இன்று மண்ணில் ஒரு வித அமிலத் தன்மை படர்ந்து காணப்படுகிறது. காற்றடித்து மணல் தூசி நம்மீது விழுந்தால் கூட சிறு கொப்புளங்கள் தோன்றும் வாய்ப்புள்ளது. எனவே, இது மனிதர் வசிக்க ஏற்றதாயில்லை. அமில மண் ஆகவே, இங்கு புல் கூட முளைப்பது கடினம்.'

பாபிலோன் ஒன்றும் துவக்க முதலே வனாந்திரமாய் இருந்த பூமியல்ல. பெரிய பெரிய ராஜாக்கள் ஆடம்பரமாய் கட்டிடம் கட்டி, வாழ்ந்து ஆண்டநகரம். ஒரு பேரரசின் தலைநகரம்.

அதன் செழுமையினாலும், பெருமையினாலும் மகா பாபிலோன் என்றழைக்கப்பட்ட நகரம்.

பாபிலோன் வெகு வளமாய் கோலோச்சிய காலத்திலேயே கர்த்தர் சொன்ன வார்த்தையை பாருங்கள்.

பாபிலோன் வறண்டதும், வனாந்திரமுமான பூமியுமாய் ஒரு மனுஷனும் குடியிராததும் ஒரு மனுஷனும் கடவாததுமான நிலமு மாகும். (எரே 51:43)

இனி ஒரு போதும் அதில் ஒருவரும் குடியேறுவதுமில்லை.

அங்கே மேய்ப்பர் மந்தையை மறிப்பதுமில்லை. (ஏசா 13:20)

இந்த தீர்க்கதரிசனங்கள் முறையே கி.மு. 595, கி.மு. 740 ஆண்டுகளில் உரைக்கப்பட்டவை. ஆனால்,வரலாற்றில் நேபுகாத் நேச்சாரே கி.மு. 604ல் தான் வருகிறார். அதாவது 136 வருடங் களுக்குப் பின். பின்னர் அலெக்ஸாண்டரின் காலம் வரை பாபி லோன் வளமாய்த் தான் இருந்தது. கி.பி.14ல் வாழ்ந்த ஸ்டிராவோ என்கிற வரலாற்று ஆசிரியர் தான் பாபிலோன் குடியற்றுப் போய்க் கொண்டிருப்பதை குறிப்பிடுகிறார்.

என்றால் கி.மு. 710ல் உரைக்கப்பட்ட காரியம் எத்தனை நூற்றாண்டுகளுக்குப் பின் அச்சுப் பிசகாமல் நிறைவேறியுள்ளது பாருங்கள்.

வாழ்ந்திருந்த காலத்தில் பாபிலோனுக்கு ஒப்பாக வேறொரு நகரை இந்த பூமியிலே கண்டிருக்க முடியாது. அவ்வ ளவு பிரமாண்டம். அவ்வளவு செழுமை. நகரின் ஒவ்வொரு அங்கு லத்திலும் ஐசுவரியம்.

பாபிலோன் நகரத்தின் சுற்றளவே 56 மைல். என்னாச்சு? பஸ்ஸில் நகரத்தைக் கடக்க வேண்டுமானாலே ட்ராபிக்கில் சிக்காமல் கடந்தால் சுமார் இரண்டு மணி நேரமாகும்.

நகரத்தைச் சுற்றி பழைய கால வழக்கம் போலவே இரண்டு சுற்றுக் கோட்டை மதில்கள் இருந்தன. வெளிக் கோட்டை சுவரின் உயரம் சுமார் 300 அடி. பிரமிப்பதற்குள்ளே அகலத்தையும் படித்து விடுங்கள். 87 அடி! கோட்டைச் சுவர் மேலே ஒரே சமயத்தில் எட்டு பஸ்களை ஒன்றையொன்று உரசாமல் ஓட்டலாம். சுமார் எண்பது பேர் ஒருவரோடொருவர் கை கோர்த்து நடந்து போகலாம். ரொம்ப வசதி.

இந்தக் கோட்டைச் சுவரில் வேவு பார்ப்பதற்கென்று ஆங்காங்கே காவற்கோபுரங்கள் கட்டப்பட்டிருந்தன. எத்தனை? இருநூற்றி ஐம்பது!

ஒவ்வொரு காவற்கோபுரமும் கோட்டையிலிருந்து 100 அடி உயரம் வான்முட்டி நிற்கும். தரையிலிருந்து என்றால் 140 அடி. சரி. கோட்டையென்றால் நாலுவாசல் வைப்பார்கள் என்று

கேள்விப்பட்டிருக்கிறோம். பாபிலோனில் கோட்டை வாசலும்

பிரமாண்டம் தான். மொத்தம் நூறு வாசல்கள். இந்த வாசல்

கதவுகள் எல்லாமே பித்தளையில் செய்யப்பட்டவை.

இப்போது சொல்லுங்கள் லோன் போட்டு கடன் வாங்கி ஒன்றரை சென்ட் நிலத்தில் நாம் கட்டிய வீட்டைப் பார்க்கும் போதே நமக்கு நெஞ்சு நாலங்குலம் விரிந்து, மூக்கு சற்றே விடைத் துக் கொள்கிறதே, இவ்வளவு பெரிய கோட்டை கொத்தளங் களைக் கட்டிய நேபுகாத்நேச்சார் "இது நான் கட்டிய பாபிலோன் அல்லவா?" என்று சொல்லாமல் இருப்பானா?

1925ல் பாபிலோனிய இடிபாடுகளுக்கு நடுவில் ஆய்வை கோல்ட்வே, அங்கர் என்பவர்கள் செய்தனர். மிகவும் கொடிய வனாந்திரம் போல் பாழ்பட்டுக் கிடக்கும் இடம். ஆதலால் அக்கால உபகரணங்களைக் கொண்டு இவர்களால் ரொம்ப ஆழமாய் முயற்சி செய்ய முடியவில்லை. எனினும், கோல்ட்வேயின் ஆய்வுக் குறிப்பு சொல்கிறது. பாபிலோன் நிறைய விக்கிரகக் கோயில் களினால் நிறைந்துள்ளது. தடுக்கி விழுந்தால் கோயில் தான். இவர் களின் பிரதான தெய்வம் நேபோ, மற்றும் பேல். பொதுவாகவே பாபிலோனிய ஆண்களின் பெயருடன் நேபோ அல்லது பேல் ஒட்டிக் கொண்டிருக்கும் நம்மூரில் பிரதானமாக ஆரோக்கிய மாதா கோயில் இருந்தால் அவ்வூரில் பல பேருடைய பெயரில் ஆரோக்கியமும், வியாகுல மாதா கோயில் என்றால் பெயர்களில் வியாகுலமும் ஒட்டிக் கொண்டிருப்பது போல.

நேபுகாத்நேச்சார் என்ற பெயருடன் நேபோ இருப் பதை யும் பெல்ஷாத்சார் பெயருடன் பேல் இருப்பதையும் உதாரண மாகக் குறிப்பிடலாம்.

H.W.F. சாக்ஸ் (Saggs) என்ற அகழ்வாராய்ச்சியாளர் கூறுகிறார். இதுவரை கண்டுபிடிக்கப்பட்ட வகையில் மார்த்துக் என்ற தெய்வத்திற்கு கோயில் மாத்திரம் 55 பெரிய கோவில்களும் பேலுக்கு 33 கோவில்களும், நேபோவிற்கு 21 கோயில்களும் இருந்தன. இது தவிர பூமி தெய்வங்களுக்கு 300 கோயில்களும், வான தேவதைகளுக்கு 600 கோயில்களும் இருந்தன.

கணக்கு எவ்வளவு வந்தது?

1009, சரிதானே. பாபிலோனுக்கு முன்னால் நம்நாட்டு Temple City மதுரையெல்லாம் நிற்க முடியாது போலிருக்கே!

பக்தி கோயிலோடு போய்விடவில்லை. தெய்வங்களுக்

கென்று வழிபாட்டு மேடைகளும் நிறைய இருந்தன. இஷ்டாருக்கு

180. நெர்கஸிக்கு 85 அதாருக்கு.... முறைக்காதீர்கள். மொத்தமாய்

470 மேடைகள் இருந்தன. 

கோயில்களிலிருந்த விக்கிரகங்களில் பெரும் பகுதி பொன்னால் செய்யப்பட்டவை. பாபிலோன் பிரதான கோயில ருகே இருந்த மார்த்துக் சிலை முழுக்க தங்கமாம். மொத்தம் 40,000 பவுண்டு எடை. இது தவிர தெய்வச் சிலைகளிலெல்லாம் தங்கம் இருக்க வேண்டுமென்பது மரபு. எனவே முழுவதுமாய் தங்கத்தில் செய்யாவிட்டாலும் சிலைகளின் நெற்றி, நெஞ்சு ஆகிய பகுதிகளை மட்டும் தங்கத்தாலும் ஏனைய பகுதிகளை வேறு உலோகங் களாலோ மரத்தாலோ செய்து விடுவார்கள்.

பாபிலோனிய கோயில்களை ஆராய்ந்த Dr. வெர்னர் கெல்லர் என்பவர் நிறைய சிலைகளைக் கண்டு பிடித்தார். ஆனால் அவற்றுள் பெரும் பகுதி சிலைகள் மதக் கலவரத்தில் அகப்பட்ட ஆள் மாதிரி கையில்லாமல், காலில்லாமல் ஊனமுற்றிருந்தன.

பல சிலைகளுக்கு நெஞ்சு இல்லே. நெற்றியும் இல்லை. உடையாமல் இருந்த சிலைகளுக்குள் தங்கம் என்ன, தகரம் கூட இல்லை.

தங்கத்திற்காக சிலைகள் குறையாடப்பட்டு, தரையில் மோதி உடைக்கப்பட்டு மூளியாகி இருந்தன.

நடந்ததென்ன?

கி.மு. 539ல் கோரேஸ் மன்னனால் பாபிலோன் கொள்ளை யிடப்பட்டது. அலெக்ஸாண்டரால் ஒரு முறையும், அவருடைய நான்கு தளபதிகளின் ஆட்சியில் ஆறுமுறையும் பாபிலோன் கொள்ளையிடப்பட்டது.

பாபிலோன் கொள்ளையிடப்பட்ட ஒவ்வொரு முறையும் கோயில்களே தாக்குதலுக்கு இலக்காகின. காரணம் தங்கம்!

கஜினி சோமநாதபுரத்து கோயில் மேல் படை யெடுத்ததை போல, ஒவ்வொரு முறையும் பாபிலோன் சிலைகள் உடைக்கப் பட்டு தரையில் தள்ளப்பட்டு தங்கம் எடுக்கப்பட்டது.

இவையெல்லாம் வரலாறு காட்டும் உண்மை.

இப்போது வசனத்துக்கு வாருங்கள்.

ஏசா 21 : 9

பாபிலோன் விழுந்தது. விழுந்தது. அதின் விக்கிரக

தேவர்களை எல்லாம் தரையோடே மோதி உடை

த்தார் என்று பிரதியுத்தரம் சொல்லுகிறான்.

கர்த்தராகிய நான் பாபிலோனின் விக்கிரகங்க ளுக்கு விரோதமாய் விசாரிக்கும் நாட்கள் வரும்.

6TFIT 51: 52

இந்த தீர்க்கதரிசனம் கி.மு. 7100ல் உரைக்கப்பட்டது. அதா வது நேபுகாத்நேச்சார் பாபிலோனை ஆள்வதற்குள் முன்பாகவே.

எத்தனை வருடங்களுக்குப் பிறகு அட்சர சுத்தமாய் நிறை வேறியுள்ளது பாருங்கள்.

பாபிலோன் பற்றி பல சிறப்புகளைக் சொல்ல முடிந்தாலும் பாபிலோன் என்றவுடன் நமக்கு ஞாபகத்துக்கு வருவது தொங்கு தோட்டம் தான் இல்லையா?

கி.மு.400 வாக்கில் வாழ்ந்த கிரேக்க சரித்திர ஆசிரியர் ஹெரோடோடஸ் இந்த தொங்கு தோட்டத்தை அக்காலத்திய உலக அதிசயங்கள் ஏழில் ஒன்று என்று குறிப்பிட்டுள்ளார். இன்று உலக அதிசயங்கள் என்று சொல்லவேண்டுமானால் எத்தனையோ சொல்ல வேண்டிய வரும் எல்லாமே அதிசயங்கள் தான்.

ஆனால் அக்கால சமுதாய வளர்ச்சி, விஞ்ஞான தொழில் நுட்ப வசதிகள் இவற்றையெல்லாம் கருத்தில் கொண்டு பார்த்தால் கல்தேயர்கள் பிரம்மாண்டம் பண்ணியிருப்பது தெரியும்.

ராட்சத கிரேன்கள் இல்லாமலேயே உயரங்களுக்கு பாறை களை கொண்டு போயிருக்கிறார்கள். மோட்டார் பம்ப்புகள் இல்லாமலேயே மாடிகளுக்கு தண்ணீர் கொண்டு போயிருக் கிறார் கள்.

இன்று தொங்குதோட்டம் வளர்ப்பதெல்லாம் தொங்கு மீசை வளர்க்கிறதை விட சுலபம். விஞ்ஞானத்தால் சுலபம் பண்ணியிருக்கிறார்கள். ஆனால் கல்தேயர்கள் விஞ்ஞான மாயா ஜாலம் எதுவுமே இல்லாமல் இப்படியொரு கட்டிடம் கட்டியி ருப்பதுதான் அதிசயம் . உலக அதிசயம்!

பழங்கால சரித்திரம் இந்த தொங்கு தோட்டம் பற்றிச் சொன்னாலும், சிதிலமடைந்து போன பாபிலோன் குவியல் களுக்கு நடுவில் இதை கண்டுபிடித்து அடையாளம் காட்டிய பெருமை Dr. கோல்ட்வே'யையே சாரும். வாழ்க!

தொங்குதோட்டம் இருக்கும் இடம் பற்றி Dr. கோல்ட்வே

சொல்வதைக் கொஞ்சம் கேட்கலாம்.

"சொல்லுங்கள் டாக்டர்?”

நேபுகாத்நேச்சாரின் அரண்மனைக்கு வடகிழக்கே பாபி லோனின் மிக முக்கியமான இஷ்டார் வாசல் அமைந்துள்ளது. அதன் அருகில் உள்ள பிரமாண்டமான இடிபாடு தான் நீங்கள் கேட்ட தொங்குதோட்டம்".

"இதன் விசேஷம் பற்றி..?"

"சொல்கிறேன். பழங்காலத்து கல்தேய சிக்குராத் கோயில் களின் கட்டப்பாணியைப் பின்பற்றி அடுக்கடுக்கு மாடிகளாய் கட்டப்பட்டது இந்தக் கட்டிடம். வழக்கம் போல சுட்ட செங்கல் ஏராளமாக பயன்படுத்தப்பட்டுள்ளது. கட்டிடத்தின் ஒவ்வொரு அடுக்குகளிலும் உலகின் பல்வேறு பாகங்களிலிருந்து கொண்டு வரப்பட்ட நூற்றுக்கணக்கான வகை தாவரங்களும் வளர்க்கப் பட்டு வந்தன.! கட்டிடத்தின் இடிபாடுடகளினூடே கிடைத் திருக்கும் பலவகை வேர்கள் மற்றும் விதைகளை ஆராய்ந்ததில் அதை அறிந்து கொள்ள முடிகிறது."

"தோட்டத்திற்கு தண்ணீர் எப்படி பாய்ச்சுவது? கீழிருந்து மேலே மோட்டார் பம்ப் இல்லாத காலத்தில் கொண்டு போவது எப்படி சாத்தியம்?"

"பழங்காலத்து ஹைட்ராலிக் அமைப்பைக் கொண்டு தண்ணீர் மேலேற்றப்பட்டுள்ளதற்கான ஆதாரங்கள் கிடைத்துள் ளன. இந்த ஹைட்ராலிக் முறையென்பது சங்கிலிகளைக் கொண்டு நீர் உறிஞ்சப்படும் செயின் பம்ப்பிங் முறையைப் போன்றது".

Dr. கோல்ட்வேயைப் போன்ற பாபிலோனின் அகழ்வா ராய்வு செய்த Dr.E. அங்கர் (Dr.E. Unger) என்பவர் தொங்குதோட்டம் அமைக்கப்பட்டிருந்த இடம் சாதாரண தரை அளவிலிருந்து சுமார் 60 அடி உயரமான இடத்தில் கட்டப்பட்டிருந்தது என்கிறார்.

தாஜ் மஹாலுக்குப் பின்னால் மும்தாஜ் கதை மாதிரி தொங்கு தோட்டத்திற்குப் பின்னாலும் ஒரு கதை உண்டாம். ஏதாவது கதை 'இருந்தால்தான் இந்த ராஜாக்கள் உலக அதிசயங் கள் எழுப்புவார்கள் போலிருக்கிறது.

நேபுகாத்நேச்சாரின் பிரியத்துக்குரிய மனைவி அமித்திஸ்.

இவள் மேதிய ராஜாவாகிய ஆஸ்டியாக்கின மகள். திருமணமாகி

புக்ககம் வந்த அமித்திஸ், கல்தேய நாட்டில் மேதிய நாட்டைப் போல மலைகளும், மலைத்தாவரங்களும் இல்லையென்று கண்டு வெறுத்துப் போனாள். அடிக்கடி அவளுக்கு வீட்டு நினைவு உண்டாகி வியாதிப்பட்டு விட, அவளை மகிழ்ச்சிப்படுத்த செயற் கையாவே ஒரு மலை மாதிரி தோற்றமளிக்கும் தொங்கு தோட் டத்தை நிர்மாணித்தானாம். நேபுகாத்நேச்சார் எப்படிக் கணவன் பாருங்கள். நீங்களானால் மனைவி கேட்ட ஒரு புடவையை வாங்கி தரவே இவ்வளவு யோசிக்கிறீர்கள். போங்க சார்!

தொங்கு தோட்டத்தை விட்டு இன்னும் கொஞ்சம் பாபிலோனுக்கு உள்ளே போய்ப் பார்க்கலாம் வாருங்கள்.

பிரமாண்டமான மதில்களையும், பொற்தளங்களையும் கொண்ட பாபிலோன் சற்றே சாய்ந்த செவ்வக அமைப்பில் உள்ளது. முக்கியப் பட்டணத்தின் அளவு 3500மீ நீளமும், 2000மீ அகலமும் கொண்டுள்ளது. இதன் முக்கிய அச்சு வடகிழக்கு. தென்மேற்காக சரிந்துள்ளதால் தான் இது சாய் செவ்வகமாக காணப்படுகிறது.

பாபிலோனை இரண்டாய் ஊடறுத்துக் கொண்டு வடக்கு தெற்காக யூப்ரடீஸ் நதி பாய்கிறது.

பாபிலோனுக்குள் பாயும் யூப்ரடிஸீன் கிழக்குக் கரைப் பகுதியில் தான் அரண்மனையும் ஏராளமான கோயில்களும் காணப்படுகின்றன.

பாபிலோனின் கிழக்குப் பகுதியிலிருந்து மேற்குப் பகுதிக் குள் செல்ல வேண்டுமானால் யூப்ரடீஸைக் கடந்து செல்ல வேண் டும். எனவே கிழக்கு மேற்குப் பகுதிகளை இணைக்க மூன்று பெரிய பாலங்கள் ஊருக்குள் இருந்திருக்கின்றன.

பாபிலோனைச் சுற்றி கட்டப்பட்டிருந்த பலம் வாய்ந்த அரண்கள் யூப்ரடீஸ் நகரின் நடுவே பாய்வதால் ஆற்றிற்குக் குறுக் கேயும் ஆற்றின் போக்கை பாதிக்காமல் கட்டப்பட்டிருந்தன. அதா வது ஆறு, கோட்டை சுவருக்குக் கீழே நகருக்குள் பாய்ந்து மறுபுறம் வெளியேறும்.

இவ்வளவு பிரமாண்டமாகக் கட்டப்பட்ட இவ்வமைப்பு

தான் பாபிலோனியருக்குக் கடைசியில் கண்ணியுமாயிற்று.

எப்படி?

கி.மு. 539ல் பாரசீகர்கள் பாபிலோனை முற்றுகையிட்டனர்.

பாரசீகர்களுக்கு விரோதமாக பாபிலோன் கோட்டையின் கதவு கள் அடைக்கப்பட்டிருந்தன. வானத்துக்கும் பூமிக்குமாய் நிற்கும் பாபிலோனின் கோட்டைச் சுவரை இடிப்பதென்பது சாமான்ய மான காரியமா என்ன?

வெளிக்கோட்டைச் சுவர் உயரம் மட்டும் சுமார் 300 அடி. அகலம் 87 அடி. இதை ரொம்ப கஷ்டப்பட்டு தகர்த்தாலும் உள்ளே இதைவிட வலுவான மற்றொரு சுவர்.

இவ்வளவு பயங்கரமான சுவர்களை இடித்துக் கொண்டு நுழைவதோ, கன்னமிட்டு நுழைவதோ முடியாத காரியம்.

எனவே இதற்கு மாற்று வழியை யோசித்த பாரசீகர்கள் கோட்டைக்குள் பாயும் ஆற்றை அகழிவிட்டு திசை திருப்பி விட்ட னர். இதனால் ஊருக்குள் போகும் ஆற்றுப் பாதை வற்றிவிட அந்தப் பாதையைப் பயன்படுத்தி சுவருக்கு கீழே வழியாக பாரசீகர் கள் சாட்சாத் ஒரு பெருச்சாளியைப் போலவே நுழைந்து விட்ட னர். அபார ஊடுருவல்!

கி.மு. 539ல் உள்ளே நுழைந்த கோரேஸ் மன்னர் பாபிலோனைக் கொள்ளையிட்டு தன் வசமாக்கிக் கொண்டார்.

பாபிலோனை சுற்றியுள்ள சுவர்கள் தான் உலகப் புகழ் பெற்றவை. கிரேக்க வரலாற்று ஆசிரியர்களும் சரி. யாத்திரீகர் களும் சரி, மிகவும் அதிசயம் வாய்ந்ததாகக் கருதியது பாபிலோனின் மதில் சுவர்களைத் தான்.

இன்றளவும் மெருகுடனும் பளபளப்புடனும் காணப்படும் மிகப் பிரமாண்டமான சுவர்கள்.

பளபளப்பான பளிங்குக் கற்களினாலான அலங்கார சுவர்களில் எருதுகள், வலுசர்ப்பம், சிங்கம் போன்றவை பல வண்ணங்களில் வரையப்பட்டுள்ளன.

அரண்மனையிலிருந்து இஷ்டார் வாசல் வரை போகும் நீண்ட வீதிக்கு ஊர்வல வீதி என்று பெயர். பாபிலோனிய மொழியில் அய்பர்சாபு என்று சொல்ல வேண்டும். இத்தெருவின் நீண்ட மதில் சுவர்கள் பாபிலோனிய மதில் சுவர்கள் எல்லா வற்றிலும் விசேஷம்.

நீலநில பளிங்கு கற்களைக் கொண்டு அமைக்கப்பட்டிருந்த இந்தச் சுவர்களிலும் இஷ்டார், மார்துக் ஆகியவற்றின் பராக் கிரமங்களை வெளிப்படுத்தும் சித்திரங்களையும், எருது, சர்ப்பம் போன்றவற்றின் படங்களையும் வரைந்து வைத்திருந்தனர்.

சுவர்களின் மீது ஏன்தான் பாபிலோனியர்களுக்கு இத்தனை மோகம் என்று தெரியவில்லை.

சுவர்களுக்கென்று அக்டோபர் மாதத்தில் தனியாக ஒரு திருவிழாவே வைத்திருக்கிறார்கள். அந்தச் சமயத்தில் சுவர்களுக்கு முன்பாக கூட்டம் கூட்டமாக நின்று நேபோ, மார்துக் ஆகியவை களின் பெயரால் ஆராதனைகளும் பலியிடுதலும் நடத்துவார்கள்.

அக்காத் என்னும் எழுத்துக்களில் கிடைத்திருக்கும் வட்டு ருக்கள் இவ்விழாவை இன்னும் சிறப்பாக சொல்லுகின்றன.

பாபிலோனியர்கள் சுவர்களைக் கடவுளர்களின் புத்தகம் என்றே கருதினார்கள். நேபோவும், பேலும் சுவர்களின் மூலமா கவே தங்களுடன் பேசுவதாகவும் கருதினார்கள்.

திருவிழாக் காலங்களில் நேபோ, மார்துக் இவற்றின் பூசாரிகள் நரபலி இரத்தத்தை எடுத்து எண்ணையுடன் கலந்து சுவர்களின் மேல் விசிறியடிப்பார்கள். சுவற்றில் விசிறப்பட்ட இரத்தம் சிதறல் வடிவில் உண்டாக்கும் கோலங்களைக் கண்டு அதைச் சித்திர எழுத்துக்களாக கற்பனை பண்ணிக்கொண்டு செய்தி படிப்பார்கள்.

மழைக்காலங்களில் மழைத்தண்ணீர் வடிந்த சுவர்களைப் பாருங்கள். நீர்த்தாரை வடிந்த இடங்களில் கற்பனையாய் பல வடிவங்கள் தோன்றும். நம்மில் சிலர் மேகத்திலும் படம் பார்ப்பது உண்டல்லவா?

அதைப் போலவே இந்தப் பூசாரிகள் சுவரில் வடிந்த நீர்த்தாரைகளைப் படித்து பாபிலோனியக் கடவுளர்கள் செய்தியனுப்பியிருப்பதாக கற்பனை கலந்து சொல்வார்கள். நம் ஊர் நியூஸ் பேப்பர் பாணியில்.

போர்க் காலங்களில் கடவுளர்களின் சித்தத்தையறியவும்

குற்றவாளிகளை கண்டுபிடிக்கவும் இந்த சுவர் முறை பயன்பட்டது.

இதை வாசித்த போது பெல்ஷாத்சார் காலத்தில்

தேவனுடைய விரல் தோன்றி சுவற்றில் மெனே மெனே தெக்கேல்

உட்பார்சீன் என்று எழுதிய சம்பவம் சட்டென என் தலைக்குள் பிளாஷ் அடித்தது.

இனி நீங்கள் தான் டெவலப் பண்ணிக் கொள்வீர்களே!

பாபிலோனியர்களை கல்தேயர் என்று அழைப்பது வழக்கம். இந்தக் கல்தேயர்களின் பூர்வமொழி அக்காத் (Akkadian) என்பதாகும்.

பிற்பாடு கொஞ்ச காலத்தில் அரமேயிக் மொழியை பயன் படுத்திக்கொள்ளத் துவங்கினர். தானியேல் காலத்தில் பாபிலோ னில் பேசப்பட்டு வந்த மொழி அரமேயுதான். (தானி 1 : 4)

யூதர்களின் பூர்வீக மொழி எபிரேயுவாய் இருந்தாலும் பாபிலோனில் அடிமைகளாய் இருந்த காலம் தொட்டு அரமெ யுவை முக்கிய மொழியாக வைத்துக் கொண்டனர்.

இயேசு கிறிஸ்துவும் அரெமெயு மொழியில் தான் அதிகம் பேசினார். இதுபற்றி இன்னொரு சந்தர்ப்பத்தில் நிறைய சொல்கிறேன்.

பாபிலோன் நன்கு திட்டமிட்டுக் கட்டப்பட்ட நகரம். பாபிலோனுக்கு எட்டு வாசல்கள் உண்டு. இவற்றுள் வடக்கு வாசலான இஷ்டார் வாசல் தான் மிகவும் சிறப்பும் புகழும் வாய்ந் தது. இதையொட்டித் தான் புகழ்பெற்ற இஷ்டார் கோயிலும், தொங்கு தோட்டமும் இருந்தன.

மற்ற பிரதான வாயில்கள் மேற்கே மார்துக் வாயில், கிழக்கே ஆதாத் வாயில், தெற்கே இன்லில் வாயில் என்று சொல்லலாம்.

பாபிலோன் செல்வச் செழிப்பிற்கு எப்படி பெயர் பெற்றதோ அதே போல குறிகாரர்கள், பில்லிசூனியக்காரர்கள், மந்திரவாதிகளுக்கும் புகழ் பெற்றது.

நேபுகாத் நேச்சரின் காலத்தில் மட்டும் சுமார் 12,000 மந்திரவாதிகள் பெயர் பெற்றவர்களாக தேசத்திலிருந்தனரம், கழுத்துக் கட்டிக்கு வேப்பிலை அடிக்கும் மந்திரவாதிகளைச் சேர்க் காமல்!

இறந்தவர்களுடன் பேசுபவர்கள், இரவில் நட்சத்திரங்

களைக் கொண்டு குறிசொல்பவர்கள், எண்ணைய தொதிக்க

வைத்து அதில் படம் பார்த்துக் கதை சொல்லும் தீர்க்கதரிசிகள்

சோழி போட்டு பலன் சொல்லுதல், கிளி ஜோஸ்யர்கள் ... என்று எல்லா குறிகாரர்களுக்கும் முன்னோடிகள் பாபிலோனிய மந்திர வாதிகள் தான்.

பாபிலோனின் மற்றொரு சிறப்பு பொன்.

பாபிலோனின் தங்கத்தில் 80 சதவீதம் கோயில்களில் தான் இருந்தது. மிகப்பெரிய மார்துக் இஷ்டார் கோயில்கள் மட்டும் தான் என்று இல்லாமல், காலையில் இரண்டு பாட்டுப்பாடி சுண்டல் கொடுக்கும் நடைபாதைக் கோயில்களில் கூட பொன்னில் சிலை யிருந்தது.

பாபிலோனின் வடக்கு வாசலிலுள்ள இஷ்டார் கோயிலின் இஷ்டார் தெய்வத்தின் சிலையின் உயரம் 18 அடி. எடை 35000 பவுண்டுகள். இது முழுவதும் பொன். இது தவிர சுமார் 217 சிறு சிலைகளும் இதே கோயிலுக்குள் இருந்திருக்கின்றன. அவை யாவும் கூடப் பொன்தான்.

இது போதாதென்று சுத்தப் பொன்னாலான மேடை ஒன்றும் இதே கோயிலுக்குள் இருந்ததாம் 40 அடி நீளம், 15 அடி அகலம்!

கோயில்களும், அரண்மனையும் கொண்டிருந்த பொன் னையெல்லாம் ஒன்று கூட்டினால் ஒரு பெரிய மலையளவு வரும். பொன் வேலை செய்யும் கொல்லர் மட்டும் 40,000 பேர் இருந்தார் களாம். தேவைதானே?

எனவே, தான் வேதம் பாபிலோனைக் குறிக்கும்போது 'பொன்னகர்' என்கிறது (ஏசா 14 : 4)

பொன்னும், செல்வமும் இழையோடினாலும் சாதாரண மக்களின் வாழ்க்கைத் தரம் என்னவோ சுமார் தான்.

பெரும்பாலும் வீடுகள் சுட்ட செங்கல் அல்லது களிமண் ணாலான சுவர்களையே கொண்டிருந்தது. மாடிவைத்துக் கட்டப் பட்ட வீடுகள் அபூர்வம்.

பாபிலோனில் பெரும்பகுதி கட்டிட வேலையாட்களும், தச்சர், கொல்லர் போன்றவர்களும்தான் வாழ்ந்தனர். இவர்களிலும் வெளியிடங்களிலிருந்து கொண்டு வரப்பட்ட அடிமைகள் தான்

அதிகம். இவர்களை தகுதிக்கேற்றபடி தரம் பிரித்து அந்தந்த

வேலைகளுக்கென அமர்த்திவிடுவார்கள். அவர்களில் யாராவது குடுகுடுப்பைக்காரனாகவோ, குறி சொல்லும் 'அருள்' பெற்றவனா கவோ இருந்து விட்டால் தனி மரியாதை தான்.

பாபிலோன் ஹம்முராபி என்பவனால் தான் தோற்றுவிக் கப்பட்டது என்று குறிப்புகள் கூறுகின்றன. பாபிலோன், ஏத்தியர், ஏலாமியர், அசீரியர்கள் போன்றவர்களாலும் ஆளுகை செய்யப் பட்டிருந்தது.

கல்தேயர்கள் பாபிலோனை மிகவும் சீர்ப்படுத்தி ஆண்ட போது தான் பாபிலோன் புகழ் பெற்று விளங்கியது. இவர்களது இராஜ்ஜியத்தை NEOBABYLONIAN EMPIRE என்று வரலாற்று ஆசிரியர்கள் குறிப்பிடுகின்றனர். இதன் வலுவான மூன்று ராஜாக்கள் நேபுபொலாசார், நேபுகாத்நேச்சார், மெரொதாக் என்பவர்கள். சுவாரசியமில்லாமல் ஆண்ட நான்கு பேர் நேரிகிலிஸ் ஸர், லாபஷி மார்துக், நேபோனிடஸ், பெல்ஷாத்சார்.

கிரேக்கர்கள் குறி சொல்லுகிறவர்களை பாபிலோனியர் என்று குறிப்பிடுவதைப் போல யூதர்களுக்கு எதிரான ஆட்சிகளை வேதம் பாபிலோன் என்றே குறிப்பிடுகின்றது. அதே போல மேட்டி மையாலும், செழிப்பினாலும் கொழுப்படைந்து தேவனுக்கு நிகராய் தங்களை எண்ணுபவர்களின் வீழ்ச்சிக்கு பாபிலோ னையே நாம் அடையாளமாகக் கொள்ளலாம்.

அப்படிப் பார்த்தால் -

தமிழ்நாட்டில் அநேகருக்கு பாபிலோன் பட்டத்தை தர வேண்டியிருக்கும்!

மூலம்: ஆழங்கள் சொல்லும் சாட்சிகள்
ஆசிரியர்: சகோ.வின்சென்ட் செல்வகேமார்

